Byen ligger rett nord for Limpopoelva, om lag 1 km fra Alfred Beit-broa som går over Limpopoelva og forbinder Sør-Afrika med Zimbabwe. Hovedveiene leder fra grensa 321 km nordvest til Bulawayo og 585 km nordøst til Harare via Masvingo. Ifølge statistikk fra 2012 har byen et innbyggertall på 41 767, en økning fra 22 136 i 2002 og 11 596 i 1992. Grenseovergangen i Beitbridge er den travleste veigrenseposten i det sørlige Afrika og blant de travleste i grensepostene i verden.